-- Selecteer a.u.b. --3,5 liter | hoogte 30 cm 0,03 liter | hoogte 9 cm -€ 180,00
9 cm of 30 cm
0,03 liter of 3,5 liter
de urn vaas is erg mooi jolanda verhappen, 10 september 2015 Dele van Bloem tot 48 uur sonder water | Netwerk24
Kriel se terugkeer groot hupstoot vir Leeus – Swys
Jaco Kriel se terugkeer na die Leeus gaan ’n groot hupstoot vir die rugbyspan van die Goudstad wees, sê Swys de Bruin, wat tot verlede jaar nog hul hoofafrigter was.
Bul-slot Ruan wil doemprofete verkeerd bewys
Ruan Nortjé vertel so half verleë hy het darem 4 kg opgetel in die afseisoen.
KYK: Bokser ‘byt’ teenstander aan nek
Daar is nog geen aanduiding of die boks-owerhede teen ’n bokser van Oekraïne gaan optree nadat hy Saterdag, tydens ’n geveg, sy Amerikaanse teenstander aan die nek gebyt het nie.
Apple verdien rekord-$92 mjd. in 3 maande
Apple se aandeelhouers het rede om te glimlag. Dié maatskappy se inkomste in die kwartaal tot einde Desember het ’n nuwe rekordvlak bereik.
Lewis-verkope styg danksy Swart Vrydag
Die meubelgroep Lewis se verkope het in die laaste kwartaal van 2019 met byna 7% gestyg danksy meubels wat flink op Swart Vrydag verkoop het.
Die kosreus Tiger Brands se uitvoerende hoof tree af.
Dele van Bloem tot 48 uur sonder water
Deur Marietjie Gericke 13 Januarie 2019 19:00
Groot dele van Bloemfontein was die naweek in die versengende hitte vir tot 48 uur sonder water omdat Bloemwater glo vanweë die troebelheid van die water nie genoeg water uit die Caledonrivier kon onttrek om die Brandkop-reservoir mee op te vul nie.
Water van die Caledonrivier wat glo erg troebel is ná die jongste reën, het veroorsaak dat Bloemwater nie genoeg water kon pomp en suiwer vir Bloemfontein nie, sê Rossouw Botes, DA-raadslid in die Mangaung-metro.Foto: Verskaf
Rossouw Botes, DA-raadslid en waterkenner van die Mangaung-metro, sê die Brandkop-reservoir, vanwaar 69% van die stad se inwoners water kry, was gevolglik Vrydag al dolleeg.
Inwoners van Pellissier, Universitas, Gardeniapark en Lourierpark het die een na die ander begin kla dat hulle nie water het nie of beperkte watertoevoer het.
Boonop het die drie Longridge-reservoirs wat ook water van die Brandkop-reservoir kry, oor die naweek leeggeloop omdat water nie daarheen oorgepomp kon word nie.
Uit die Longridge-reservoirs word die townships by Bloemfontein en die oostekant van die stad se hoewegebiede van water voorsien.
Botes meen ’n gebrek aan kundigheid en swak kommunikasie tussen Bloemwater en die Mangaung-metro lê aan die wortel van die probleem.
“In die verlede was daar ook reën wat veroorsaak het dat die Caledonrivier afkom en dat sy water besonder vuil en besoedel was. Dit het tóé nooit gebeur dat daar nie genoeg water onttrek kon word om gesuiwer te word vir die Brandkop-reservoir nie, maar in die jongste tyd het dit nou al meer as een keer gebeur.”
Botes sê hy het Saterdag 54 oproepe na die munisipaliteit en Bloemwater gemaak om die krisis te help oplos en om watertenks en watertenkwaens vir moedelose inwoners te probeer reël.
“Daar is my gesê daar is nie diesel om watertenkwaens te stuur nie.
“Van die amptenare by albei instansies was ook nog met verlof en ander was na die 107de verjaardagviering van die ANC in Durban.”
Ek weet nie wat die probleme alles is dat hulle nie genoeg water kon pomp nie. Bloemwater behoort ook watertenkwaens te ontplooi,
Botes sê ’n senior amptenaar by die Welbedachtdam het Saterdag gesê dat hulle deurlopend 1 000 liter water per sekonde in die Brandkop-reservoir pomp.
“Die kapasiteit was nog nie Sondagoggend herstel nie, omdat die onttrekking na huise net soveel was as die water wat ingepomp is.
“Ek het Sondag om 06:00 weer na Brandkop gery om my te vergewis dat die 1 000 liter per sekonde water wel gelewer word.
“Ek het Lebohang Masoetsa, onderburgemeester, gebel sodat hy met die voorsitter van Bloemwater en amptenare kon praat.”
Botes en amptenare van die metro en Bloemwater het toe Sondag vergader.
’n Tweede klep is oopgemaak wat meegebring het dat meer water in die Brandkop-reservoir ingepomp kon word.
’n Druktoring sou Sondag laatmiddag aangeskakel word sodat ’n klein gedeelte van Pellissier se inwoners wat hiervan afhanklik is, ook met waterlewering gehelp kon word.
“As sub-reservoirs in Bloemfontein se water ook begin opraak, sal dit beteken dat daar gebiede is wat Maandag ook nog met waterprobleme gaan sukkel,” sê Botes.
Qondile Khedama, kommunikasiebestuurder van die metro, het Sondagmiddag laat in ’n verklaring bevestig daar is onderbrekings in die waterlewering weens die gehalte van die water uit die Caledonrivier.
“Gevolglik is Pellissier en Lourierpark geraak. Die metro het watertenkwaens begin ontplooi, hoewel die herstel van die watertoevoer reeds begin het.”
Bloemwater is versoek om genoeg spanne werkers in te roep om die tydsverloop van die onderbrekings te beperk, lui die verklaring.
Masoetsa sê die metro doen sy bes, maar die probleem is by Bloemwater.
“Ek weet nie wat die probleme alles is dat hulle nie genoeg water kon pomp nie. Bloemwater behoort ook watertenkwaens te ontplooi,” het hy gesê.
* Sakkie van der Merwe, ’n inwoner van Pellissier, het Sondag gesê hy was twee volle dae sonder water.
“Ons het gelukkig Sondagmiddag weer water gekry.”
Kobus Steyn, ook van Pellissier, sê hy was sowat 24 uur sonder water, maar het nou weer water.
* Die telefone by Bloemwater is nie beantwoord nie.
Meer oor: Bloemfontein | Water | Onttrek
Kabinet se lekgotla begin in Pretoria
3 onderwysers van skool in Jhb verongeluk
Nuwe virus maak meer siek as Ears in 2003
Lyk gevind ná man by Voëlklip oor afgrond ry
Rand sterker ná SAL hulp kry, kalmte oor virus